
Ministru kabineta rīkojums Nr. 577
Rīgā 2023. gada 5. septembrī (prot. Nr. 43 54. §)
Par valsts aizdevuma izsniegšanu Liepājas speciālās ekonomiskās zonas pārvaldei
· 1. Finanšu ministram, pamatojoties uz Likuma par budžetu un finanšu vadību 36. panta 7.1 daļu, izsniegt valsts aizdevumu Liepājas speciālās ekonomiskās zonas pārvaldei Eiropas Savienības Kohēzijas fonda projekta Nr. 6.1.1.0/17/I/004 "Karostas kanāla un Ziemeļu vārtu hidrotehnisko būvju atjaunošana" sadārdzinājuma segšanai, ievērojot šādus nosacījumus:
· 1.1. valsts aizdevuma summa ir 544 876 euro;
· 1.2. valsts aizdevuma izsniegšanas gala termiņš ir 2023. gada 29. decembris;
· 1.3. valsts aizdevuma atmaksas gala termiņš ir 2035. gada 20. decembris, ar atlikto pamatsummas maksājumu līdz 2024. gada 20. jūnijam;
· 1.4. Liepājas speciālās ekonomiskās zonas pārvalde piecu darbdienu laikā pēc Eiropas Savienības fondu vai pārējās ārvalstu finanšu palīdzības finansējuma saņemšanas atmaksā aizdevuma daļu saņemtā priekšfinansējuma apmērā;
· 1.5. valsts aizdevuma pamatsummas un procentu maksājumi jāveic reizi ceturksnī pēc lineārās metodes;
· 1.6. valsts aizdevuma procentu likme un riska likme tiek noteikta saskaņā ar Ministru kabineta 2021. gada 21. decembra noteikumiem Nr. 888 ''Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība'';
· 1.7. projekts nav vērtējams kā komercdarbības atbalsta projekts.
· 2. Valsts aizdevums tiek nodrošināts ar hipotēku uz nekustamajiem īpašumiem, komercķīlu uz kustamo mantu un kuģa hipotēku, veicot attiecīgus grozījumus šādos nodrošinājuma līgumos, kas noslēgti starp Latvijas Republiku un Liepājas speciālās ekonomiskās zonas pārvaldi:
· 2.1. 2015. gada 31. jūlija komercķīlas līgumā Nr. Ķ/A/15/435;
· 2.2. 2015. gada 4. augusta kuģa hipotēkas līgumā Nr. Ķ/A/15/439;
· 2.3. 2015. gada 30. aprīļa hipotēkas līgumā Nr. Ķ/A/15/193.
· 3. Satiksmes ministram normatīvajos aktos noteiktajā kārtībā informēt Saeimu par šā rīkojuma 1. punktā minēto valsts aizdevumu un, ja Saeima ar atsevišķu lēmumu ir piekritusi valsts aizdevuma sniegšanai, finanšu ministram izsniegt valsts aizdevumu Liepājas speciālās ekonomiskās zonas pārvaldei.

